kardosdrur/scandi-wiki huggingface dataset:
Shaft in Africa

Shaft in Africa er en amerikansk blaxploitationfilm fra 1973 instrueret af John Guillermin og endnu gang med Richard Roundtree som John Shaft. Filmen efterfulgte Shaft's Big Score og blev selv efterfulgt af en tv-serie, Shaft 1973-1974.

Medvirkende 
 Richard Roundtree
 Frank Finlay
 Neda Arnerić
 Vonetta McGee
 Frank McRae

Ekstern henvisning 
 

Actionfilm fra USA
Amerikanske film fra 1973
The Age of Stupid

The Age of Stupid er en britisk film fra 2009 instrueret og skrevet af Franny Armstrong og med Pete Postlethwaite i rollen som en arkivar der i år 2055 lever alene i en verden ødelagt af klimaforandringerne.

Filmen er en såkaldt drama-dokumentar-animation hybrid, der kombinerer det fiktive miljø omkring Pete Postlethwaites karakter og de dokumentariske klip han ser.

Ekstern henvisning 
 

Film fra Storbritannien
Britiske film fra 2009
Ernst Friedrich Langhans

Ernst Friedrich Langhans (født 2. maj 1829, død 17. april 1880) var en schweizisk protestantisk teolog.

Efter at have virket nogle år som præst blev Langhans 1871 professor i Bern.

Han og hans broder Eduard Langhans kæmpede for den liberale retning, stiftede 1866 en liberal reformforening og udgav 1866—69 Reformblatter.

Blandt hans skrifter nævnes Das Christenthum und seine Mission im Lichte der Weltgeschichte (1875).

Kilder 

 

* Werner Raupp: Langhans, Ernst Friedrich. In: Biographisch-Bibliographisches Kirchenlexikon (BBKL). Band 4, Bautz, Herzberg 1992, , Sp. 1118–1120 (Bibliogr.).

* Werner Raupp: Art. Langhans, Ernst Friedrich. In: Religion in Geschichte und Gegenwart (RGG), 4. Aufl., Bd. 5 (2002), Sp. 73.

Teologer fra Schweiz
Ansatte ved Berns Universitet
Salmonsens
Dudley Perkins

Første gang man hørte til Dudley Perkins aka. Declaime var på Alkaholiks-albummet 'Coast II Coast' fra 1995. I 1999 gæsteoptrådte han på Lootpacks klassiker 'Soundpieces: The Antidote' før han selv udsendte den Madlib-producerede EP 'Ill Mind Muzik'.

Madlib stod også bag debutalbummet 'Andsoitissaid' fra 2001 og den forrygende 'A Lil Light' fra sidste år, hvor rapperen Declaime pludselig sprang ud som den stenede crooner Dudley Perkins.

På albummet 'Conversations With Dudley' fra 2004 lod Declaime/Dudley Perkins de to personligheder møde hinanden til en fortrolig snak om verdens sande tilstand. Og den var ikke for god ifølge den spirituelle dommedagsprofet, der på albummet begræd værdiernes fald. Produktionen på dette album var hovedsageligt lagt i hænderne på Oh No, der dog overlod en fjerdedel af arbejdet til brormand Madlib.

Dudley Perkins-albummet 'Expressions (2012 a.u.)' fra 2006 var et yderst funky samarbejde med Madlib.

I 2007 udgav Dudley Perkins 'Beautiful Mindz' sammen med labelveninden Georgia Anne Muldrow.

Bonus: Dudley Perkins kan hverken synge eller rappe, men er alligevel funky + Dudley Perkins er en fast bestanddel af pladeselskabet Stones Throw Records.

Referencer

Diskografi

Albums 
 2000: Ill Mind Muzik EP
 2001: Andsoitissaid
 2003: A Lil Light
 2004: Conversations With Dudley
 2006: Expressions
 2007: Beautiful Mindz

Tjek fødsels- og dødsår
Fra DR's Musikleksikon
Hiphoppere fra USA
Heinrich Lang

Heinrich Lang er navnet på flere personer, blandt andre:

 Heinrich Lang (teolog) – tysk/schweizisk præst og teolog
 Heinrich Lang (maler) – tysk maler
Heinrich Lang (teolog)

Heinrich Lang (14. november 1826 i Württemberg – 13. januar 1876 i Zürich) var en protestantisk præst og teolog. 

Lang studerede 1844—48 teologi i Tübingen, men flygtede på grund af sin deltagelse i revolutionsbevægelsen 1848 til Schweiz, hvor han først blev præst i Wartau i St. Gallen, derefter 1863 i Meilen ved Zürichsøen og 1871 ved St. Peter i Zürich. Han havde fra første færd med liv og sjæl sluttet sig til den kritiske teologi. I Tübingen havde Baur og Zeller været hans lærere, og han hævdede hele sit liv med stor styrke og igennem megen skarp polemik sit moderne, liberale kristendomssyn, der nærmest bestod i en omtydning af kristendommen efter den moderne verdensopfattelses formentlige fordringer. Biedermann i Zürich var hans nærmeste åndsfælle. 

Fra 1859 udgav han tidsskriftet Zeitstimmen aus der reformierten Kirche der Schweiz, der 1872 blev sammensmeltet med Berner Reformblättern under titlen Reform, Zeitstimmen aus der reformierten Schweiz. Desuden kæmpede han for sin opfattelse i talrige foredrag cg skrifter, og han har sin store del i, at den radikale teologi blev den herskende i den største del af det protestantiske Schweiz. Dog gik David Strauss' radikalisme selv ham for vidt, hvorfor han også vendte sin polemik mod dennes sidste bog Der alte und die neue Glaube (1872). Blandt hans talrige skrifter kan nævnes: Versuch einer christlichen Dogmatik (2. oplag 1868), og Martin Luther, ein religiöses Charakterbild (1870).

Kilder 

 

Teologer fra Schweiz
Salmonsens
Pete Rock & C.L. Smooth

Produceren Pete Rock og rapperen C.L. Smooth slog kludene sammen i 1990. Året efter udsendte de EP'en 'All Souled Out', der blev et undergrundshit takket være numre som 'Good Life' og 'The Creator'.

Kombinationen af Pete Rock's soulfyldte MPC-produktioner og C.L.'s karakteristiske følsomme fortællerstemme nåede perfektionen på klassikeren 'Mecca & The Soul Brother' fra 1992. Størst fokus var der på singlerne 'They Reminisce Over You (T.R.O.Y.)' og 'Straighten it Out', men hele albummet var en nydelse for kendere fra start til slut.

'The Main Ingredient' fra 1994 fulgte recepten fra tidligere, men albummet nåede aldrig helt samme højder som debut'en, på trods af at singlen 'I Got a Love' fik armene i vejret på klubberne. Efterfølgende valgte de to medlemmer at opløse gruppen for i stedet at koncentrere sig om deres solokarrierer.

Det har Pete Rock haft størst held med. Udover at have produceret for navne som Das EFX, Notorius B.I.G., Run DMC og K-Solo, har han også i 1998 udgivet albummet 'Soul Survivor', hvor der var gæsteoptrædener af en lang række af hiphoppens største navne. Yderligere er der kommet et par opsamlinger med Pete Rock's bedste instrumentaler og diverse sideprojekter. Han regnes i dag, som en af hiphop-musikkens mest indflydelsesrige producere.

C.L. Smooth har gæsteoptrådt rundt omkring, men har endnu ikke helt fundet fodfæste. I 2006 udgav han mixtapet 'Man Of Fire', der skulle fungere som forløber for albummet 'American Me'.

Der har løbende været rygter om, at Pete Rock og C.L. Smooth skulle finde sammen som gruppe igen. Der er dog ingen konkrete planer på bordet.

I 2006 udsendte CL Smooth albummet 'American Me' uden hjælp fra Pete Rock.

Diskografi

Albums 
 1991: All Souled Out EP
 1992: Mecca & The Soul Brother
 1994: The Main Ingredient

Referencer 

Fra DR's Musikleksikon
Hiphopgrupper fra USA
Pharoahe Monch

Troy Donald Jamerson (født 31. oktober 1967), kendt under kunstnernavnet Pharoahe Monch, er en amerikansk rapper og tidligere frontfigur i undergrundsgruppen Organized Konfusion, der udgav album i 90'erne.

Efter nogle komplikationer med kontrakter, og et mislykket lynophold hos Shady Records, udgav Pharoahe Monch i 2007 albummet Desire.

Referencer

Diskografi

Albums 
 1991: Organized Konfusion
 1994: Stress: The Extinction Agenda
 1997: Equinox
 1999: Internal Affairs
 2007: Desire

Fra DR's Musikleksikon
Hiphoppere fra USA
Phoenix (band)

Phoenix er en fransk rockgruppe fra Versailles bestående af Thomas Mars, Deck d'Arcy, Christian Mazzalai og Laurent Brancowitz.

Karriere 
Thomas Mars, Deck d'Arcy, Christian Mazzalai spillede sammen i et garagerockband i Paris. Mazzalais storebror Laurent Brancowitz kom permanent med i bandet i 1995. De gav deres band navnet Phoenix i 1997 og udsendte to singler.

Debutalbummet blev udsendt i år 2000 under navnet United. Det blev indspillet på to måneder og bl.a. Thomas Bangalter fra Daft Punk og Phillippe Zdar fra Cassius bidrog til tilblivelsen.

I 2004 udsendte gruppen deres andet album Alphabetically'. I 2006 udkom det tredje album It's Never Been Like That'' i 2006.

Diskografi

Studio albums

Referencer 

Fra DR's Musikleksikon
Musikgrupper fra Frankrig
Popgrupper
Musikgrupper fra 1997
Daft Punk
Pixies

The Pixies blev dannet i Boston i 1986 af Charles Michael Kittredge Thompson IV og Joey Santiago.

Den antropolog-studerende Thompson blev kort tid efter til Black Francis, og efter at have rekrutteret David Lovering og Kim Deal, der i starten af gruppens karriere lod sig kreditere som Mrs. John Murphy, begyndte bandet en succesrig koncertrække, der bl.a. førte til live-optrædener sammen med Throwing Muses.

Efter at have udsendt EP'en 'Come on Pilgrim' udgav The Pixies i 1988 debut-albummet 'Surfer Rosa'. Albummet blev et undergrundshit i USA og England, hvor publikum var vilde med gruppens kantede og aggressive guitarlyd og bizarre tekster.

Med efterfølgeren 'Doolittle' fra 1989 var en klassiker skabt. Albummet fik endnu bedre anmeldelser end 'Surfer Rosa' og med numre som 'Monkey Gone to Heaven' og 'Here Comes Your Man' kom The Pixies ud til et bredere publikum.

På trods af succesen var der spændinger mellem bandmedlemmerne, hvilket førte til en pause for gruppen. I mellemtiden arbejdede Deal sammen med bandet The Breeders, mens Black påbegyndte arbejdet til en solokarriere.

Pixies nåede at udsende yderligere to albums, før de i 1993 gik i opløsning. Fra da af blev Black Francis til Frank Black, under hvilket navn han sidenhen har udgivet en stribe albums af svingende kvalitet, hvoraf kun de første par albums er kommet i nærheden af de standarder, han skabte med The Pixies.

I 2004 samledes gruppen igen og gav året efter en fremragende koncert på Roskilde Festival. De udsendte også en ny single, 'Bam Thwok', som kun kunne erhverves som download via iTunes. Der har også verseret rygter om en forestående album-udgivelse, men den er endnu ikke blevet en realitet.

Diskografi

Albums 
 1987: Come On, Pilgrim EP
 1988: Surfer Rosa
 1989: Doolittle (album)
 1990: Bossanova
 1991: Trompe Le Monde
 2014: Indie Cindy
 2016: Head Carrier
 2019: Beneath the Eyrie

Referencer 

Fra DR's Musikleksikon
Rockgrupper fra USA
Har spillet på Roskilde Festival
Indierockgrupper fra USA
Musikere fra 4AD
Otto Pfleiderer

Otto Pfleiderer (1. september 1839 i Stetten ved Kannstadt - 18. juli 1908) var en tysk evangelisk teolog. Han var bror til Edmund von Pfleiderer.

Pfleiderer studerede teologi i Tübingen 1857—61, hvor han blev repetent, lærer. Efter nogle års gejstlig virksomhed blev han 1871 professor i teologi i Jena og kom 1875 til Berlin.

Han var en udpræget repræsentant for den såkaldte liberale teologi; hans nærmeste åndsfrænder var mænd som Biedermann og Lipsius.

Af hans værker må fremhæves: Der Paulinismus (2. oplag, 1890), Religionsphilosophie auf geschichtlicher Grundlage (2. oplag, 1883—84) og Das Urchristenthum (1887).

Kilder 

 

Teologer fra Tyskland
Ansatte ved Tübingens Universitet
Ansatte ved Jena Universitet
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
F24

F24 er en dansk kæde af ubemandede lavpris brændstofanlæg som ejes og drives af Q8 Danmark som et brand.
Navnet F24 står for fuel 24 timer i døgnet. F24 har 126 anlæg på landsplan.

Eksterne henvisninger 

 F24s hjemmeside
 Q8 Danmarks hjemmeside

Noter 

Tankstationer i Danmark
Etableret i 2005
Richard Adelbert Lipsius

Richard Adelbert Lipsius (født 14. februar 1830 i Gera, død 19. august 1892 i Jena) var en tysk protestantisk teolog, bror til Marie Lipsius.

Lipsius studerede 1848—51 teologi i Leipzig, hvor han 1855 nedsatte sig som privatdocent; 1861 blev han professor i Wien, 1865 i Kiel og 1871 i Jena.

Hans talrige arbejder falder dels på det kirkehistoriske, dels på det dogmatiske, dels på det eksegetiske område. Hans teologiske stade var det liberale, han ønskede at bringe den religiøse erkendelse ind under den almindelige videnskabelige forskning og bekæmpede både de positive teologer og Ritschl.

Foruden talrige arbejder til den oldkirkelige litteraturs historie bør nævnes hans grundlæggende Værk: Die apokryphen Apostelgeschichten und Apostellegenden (1883—87), fra dogmatikens område hans Glaube und Lehre (1871), hans Lehrbuch der evangelischen Dogmatik (3. oplag 1893) og hans forsvar for sine dogmatiske principper, særlig mod Ritschls retning i Dogmatische Beiträge (1878) og Philosophie und Religion (1885).

Også som Lutherforsker (Luthers Lehre von der Busse 1892) og som ekseget (fortolkninge til Galaterbrevet, Romerbrevet og Filipperbrevet i Holtzmanns Handkommentar) er han optrådt; han redigerede fra 1875 Jahrbücher für protestantische Theologie samt fra 1886 Theologischer Jahresbericht.

Kilder 

 

Teologer fra Tyskland
Faglitterære forfattere fra Tyskland
Ansatte ved Kiels Universitet
Ansatte ved Jena Universitet
Ansatte ved Wiens Universitet
Tyskere i 1800-tallet
Salmonsens
Planet Pendulum

Pendulum er en australsk trommer og bas og elektrisk rockband, der blev grundlagt i 2002. Pendulumblev oprindeligt danet i Perth (Australien) af Rob Swire, Gareth McGrillen og Paul "El Hornet" Harding. Bandet blev senere udvidettil også at inkludere Ben Mount, Peredur ap Gwynedd og KJ Sawka. Medlemmerne Swire og McGrillen dannede også electro house duoen Knife Party. TGruppen er kendt for sin særlige lyd, der mixer elektronisk musik med hard rock og dækker flere genrer.

Diskografi

Albums 
 Hold Your Colour (2005)
 In Silico (2008)
 Immersion (2010)

Referencer 

Musikgrupper fra Australien
Musikgrupper fra 2002
Primal Scream

Primal Scream blev dannet i 1984 af Bobby Gillespie, mens han stadig fungerede som trommeslager i Jesus & Mary Chain. Denne gruppe forlod han i 1986, hvorefter der for alvor kom gang i Primal Scream, der i starten lagde sig musikalsk op af Rolling Stones.

Med 'Sonic Flower Groove' og 'Primal Scream' fik gruppen etableret sig på indiescenen. Begge albums introducerede Gillespie's lakoniske og misantropiske stemme, hvis militante kantethed forstod at tage opmærksomheden fra det ikke specielt dybe tekstunivers.

I 1991 udkom Primal Screams nok bedste album; det elektroniske 'Screamadelica, hvor gruppen havde fået hjælp fra superproduceren Andrew Weatherall. Det resulterede i en farvestrålende og lettere psykedelisk blanding af pop, ambient, dance og rock.

Til de flestes skuffelse vendte Primal Scream på 'Give Out But Don't Give Up' tilbage til den Rolling Stones-inspirerede rock. Albummet, der blev mødt med overvældende kritik, skadede gruppens omdømme, der dog blev genoprettet med 'Vanishing Point', der atter engang drog veksler på den elektroniske musik.

Med 'XTRMNTR' fra 2000 leverede Primal Scream deres mest aggressive album. Støjniveauet var her skruet gevaldigt op, hvilket blev gentaget på den efterfølgende 'Evil Heat'.

Til trods for at gruppen altid har høstet størst anerkendelse, når de inkorporerede elektroniske elementer, har de lige udsendt albummet 'Riot City Blues', der højst overraskende er en tilbagevenden til den Rolling Stones-inspirerede rhytm'n'blues-lyd, der også kendetegnede 1994-udspillet 'Give Out But Don't Give Up'.

Diskografi

Albums 
 1987: Sonic Flower Groove
 1989: Primal Scream (album)
 1991: Screamadelica
 1994: Give Out But Don't Give Up
 1997: Vanishing Point
 1997: Echo Dek
 2000: XTRMNTR
 2002: Evil Heat
 2006: Riot City Blues

Referencer 

Fra DR's Musikleksikon
Rockgrupper fra Storbritannien
Har spillet på Roskilde Festival
Indierockgrupper fra Storbritannien
Spencer Pratt

Spencer William Pratt er født 14. august 1983 i Los Angeles i USA. Han er en amerikansk reality-skuespiller, og han er kendt for sin optræden i tv-serien The Hills. Der spiller han sig selv, og der følger man hans dagligdag og private forhold. Han er gift med reality-skuespilleren Heidi Montag og er storebror til Stephanie Pratt, der begge også spiller med i The Hills.

Karriere

Reality fjernsyn 
Spencer Pratt viste sig første gang på fjernsyn i 2005 i en tv-serie, der blev kaldt The Princes of Malibu. Der mødte han sin senere ven, Brody Jenner, der førte ham til tv-serien The Hills. I 2006 kunne tv-seerne se med i Spencer Pratts forhold til Heidi Montag.

I april 2009 kunne Spencer Pratt og Heidi Montag være med i den amerikanske reality-tv-serie I'm a Celebrity...Get me out of here!. De forlod tv-serien efter 4 dage.

 Privat 
Spencer Pratt er gift med Heidi Montag. De blev gift den 25. april 2009 i Pasadena i Californien. Hele brylluppet kunne man følge i serien The Hills''.

Eksterne henvisninger 
 

Skuespillere fra Californien
Personer fra Californien
Purified in Blood

Fra det kolde Norge med pionerer indenfor specielt black metal scenen kommer de for nylig dannede Purified In Blood, der dog skuer over Atlanten efter den primære inspirationskilde –  nemlig til amerikanske Slayer. De noget yngre nordmænd, der også trækker på klassiske metal elementer fra eksempelvis Iron Maiden, spiller en moderne hardcore-hybrid, en genre der med et aggressivt groove har været hastigt voksende siden slut-halvfemserne.

Gutterne fra Stavanger-egnen slog udstyret sammen i 2003 og har efter en intens turnéperiode hurtigt fået opmærksomhed, hvilket kom til udtryk med nomineringen som bedste liveband ved den prestigefyldte norske Alarmprisen i 2006. At de tilmed vandt i kategorien foran blandt andre Norges stolthed Kaizers Orchestra, har givet bandet en sjældent set hurtig exit fra den hårdt kæmpende grå masse af håbefulde debutanter.

Året forinden havde Purified In Blood skrevet kontrakt med det tyske selskab Alveran, og her falder gruppens metalliske hardcore stil med trashede elementer godt i spænd med allerede etablerede navne som de nært beslægtede Until The End, Do Or Die, On Broken Wings og Maroon.

De seks bandmedlemmer i Purified In Blood fylder lydbilledet med flere vokale stilarter, tunge riffs, melodiske soli, og et pumpende trommespil, der alle holder sig i den grumme ende af spektret. Der er dog ikke så meget Satan og vikinglir over sekstetten, men derimod energisk attitude og en ungdommelig kampgejst, der krydres med politiske budskaber som dyre- og menneskerettigheder samt forfærdeligheder forbundet med landene i den 3. verden.

Diskografi

Albums 

 2006: Reaper of Souls

 2010: Under Black Skies
2012: Flight of a Dying Sun 

EP´s 

 2004: Last Leaves of a Poisoned Tree

eksterne henvisninger 
 Purified in Blood på DRs musikleksikon
 Purified in Blood på MySpace

Musikgrupper fra Norge
Simon Rattle

Sir Simon Denis Rattle (født 19. januar 1955 i Liverpool, England) er en engelsk dirigent. Han opnåede berømmelse som dirigent for City of Birmingham Symphony Orchestra og for Berliner Philharmoniker, som han ledede indtil 2018.

Historie 
Det var en opførelse af Mahlers 2. Symfoni, der inspirerede Simon Rattle musikalsk. Han var 11 år, da han bestemte sig for at dirigere. Hans interesse for det 20. århundredes musik blev vakt allerede her.

Som 15-årig fik han samlet sit første professionelle orkester i Liverpool. Samtidig spillede han slagtøj i Merseyside Youth Orchestra, hvor han hurtigt blev kendt som superenergisk med et musisk talent ud over det sædvanlige. Få år senere stod han som dirigent for samme orkester.

I 1971 kom han på Royal Academy of Music London. Det lykkedes ham stort set at undgå klaverundervisningen; til gengæld kunne han komme farende ind i kantinen og spørge, om der var folk, der havde en halv eller hel time til overs til lige at gennemspille Bruckners 7., for den ville han nemlig godt lige prøve at dirigere.

Efter at have prøvet kræfter med bl.a. London Sinfonietta, Nash Ensemblet og BBC Scottish Symphony Orchestra kom turen til Birmingham Symfoniorkester i 1980. Med hård træning, brillant repertoir og en hjælpende hånd fra Birminghams byråd udviklede Rattle orkestret enormt gennem 80' erne og 90'erne.

Samtidig med musik fra det 20. århundredes instuderede Rattle med stor succes værker af ældre dato, bl.a. med Oplysningstidens Orkester. Ikke på originalinstrumenter, men med datidens opførelsesteknik. Det fik ham til at fremstå som en helstøbt dirigent, der magter det meste. En rolle han har bibeholdt, og som han har høstet stor anerkendelse for.

Han gæstedirigerer verdens bedste orkestre og har vundet internationale priser både for sine EMI indspilninger og for sine koncerter.

Simon Rattle har kontrakt med et af verdens mest prestigefyldte orkestre, Berliner Filharmonikerne frem til 2018 . Her afløses han af Kirill Petrenko.

Hædersbevisninger og priser 
 1987: Order of the British Empire (CBE).
 1993: Årets kunstner, musikmagasinet Gramophone.
 1994: Udnævnt til ridder (eng. Knight Bachelor) af den Engelske Dronning.
 1996: Tildelt Shakespeareprisen af Alfred Toepfer stiftelsen.
 1997: Tildelt Albertmedaljen af Royal Society of Arts.
 2004: Comeniusprisen (Comenius Prize)
 2005: Schiller Special Prize fra byen Mannheim.
 2007: Det Gyldne Kamera (fra tysk Goldene Kamera én tysk film/tv-pris), Uraniamedajlen samt udnævnt til international UNICEF ambassadør sammen med Berliner Philhamonikerne.
 2012: Tildelt Léonie Sonnings Musikpris 2013.

Referencer

Eksterne henvisninger 

Dirigenter fra England
Personer tildelt Commander of the Order of the British Empire
Fra DR's Musikleksikon
Æresdoktorer ved University of Oxford
Personer fra Liverpool
Modtagere af Léonie Sonnings musikpris
Labradorhavet

Labradorhavet (engelsk: Labrador Sea, fransk: Mer du Labrador) er et havområde i det nordlige Atlanterhav, mellem den canadiske provins Newfoundland og Labrador og Grønland. En linje fra Kap Farvel på Grønland til Kap St. Francis på østspidsen af Newfoundland danner grænse mod selve Atlanterhavet, mens 60°N er sat som grænse mod Davisstrædet i nord.

Labradorhavet har et areal på omkring 1 million km² og er 4.000 meter dybt på det dybeste sted.

I 2022 blev Danmark (på vegne af Grønland) tildelt 40.000 km2 af omstridt område på 79.000 km2 ved en aftale med Canada. Det skete samtidig med aftalen om Hans ø.

Farvande i Canada
Farvande i Grønland
Randhave i Atlanterhavet
Newfoundland og Labrador